กฎกระทรวง ฉบับที่ 34 (พ.ศ. 2514) ออกตามความในพระราชบัญญัติวิธีการงบประมาณ พ.ศ. 2502กฎกระทรวง ฉบับที่ ๓๔ (พ.ศ. ๒๕๑๔) ออกตามความในพระราชบัญญัติวิธีการงบประมาณ พ.ศ. ๒๕๐๒อาศัยอำนาจตามความในมาตรา ๙ ทวิ แห่งพระราชบัญญัติวิธีการงบประมาณ พ.ศ. ๒๕๐๒ ซึ่งแก้ไขเพิ่มเติมโดยพระราชบัญญัติวิธีการงบประมาณ (ฉบับที่ ๒) พ.ศ. ๒๕๐๓ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้มาตรา 1 ข้อ ๑ การกู้เงินในปีงบประมาณ พ.ศ. ๒๕๑๕ โดยวิธีการออกพันธบัตรเงินกู้ประเภทที่เรียกว่า "พันธบัตรออมทรัพย์ในปีงบประมาณ พ.ศ. ๒๕๑๕" มีจำนวนไม่เกินหนึ่งร้อยล้านบาทมาตรา 2 ข้อ ๒ พันธบัตรเงินกู้ประเภทนี้เป็นพันธบัตรชนิดออกให้ในนามผู้ซื้อพันธบัตรและจดทะเบียน ออกจำหน่ายตามราคาที่ตราไว้เป็นหน่วย หน่วยละหนึ่งร้อยบาทมาตรา 3 ข้อ ๓ พันธบัตรเงินกู้ประเภทนี้จำหน่ายให้เฉพาะแก่ผู้ซื้อซึ่งเป็นบุคคลธรรมดาหรือนิติบุคคลที่มีวัตถุประสงค์เพื่อการสาธารณกุศลมาตรา 4 ข้อ ๔ พันธบัตรเงินกู้ประเภทนี้ให้เริ่มจำหน่ายตั้งแต่วันที่ ๙ ธันวาคม พ.ศ. ๒๕๑๔ จนถึงวันสิ้นปีงบประมาณ พ.ศ. ๒๕๑๕มาตรา 5 ข้อ ๕ พันธบัตรเงินกู้ประเภทนี้จะชำระต้นเงินกู้คืนภายในสิบปี นับแต่วันให้เริ่มจำหน่ายตามข้อ ๔ ตั้งแต่วันที่ ๙ ธันวาคม พ.ศ. ๒๕๒๑ เป็นต้นไป กระทรวงการคลังจะชำระต้นเงินกู้ตามพันธบัตรเงินกู้ประเภทนี้ทั้งหมดหรือบางส่วนก็ได้ โดยประกาศในราชกิจจานุเบกษาล่วงหน้าเป็นเวลาไม่น้อยกว่าสามสิบวันมาตรา 5 ในกรณีชำระต้นเงินกู้แต่บางส่วน ให้กระทำโดยวิธีจับสลากมาตรา 6 ข้อ ๖ พันธบัตรเงินกู้ประเภทนี้ให้เป็นไปตามแบบและเงื่อนไขท้ายกฎกระทรวงนี้ และมิให้ถือว่าพันธบัตรฉบับใดสมบูรณ์ เว้นแต่พนักงานธนาคารแห่งประเทศไทย ซึ่งรัฐมนตรีว่าการกระทรวงการคลังได้แต่งตั้งขึ้นโดยประกาศในราชกิจจานุเบกษา ได้ลงลายมือชื่อกำกับในพันธบัตรฉบับนั้นแล้วมาตรา 7 ข้อ ๗ พันธบัตรเงินกู้ประเภทนี้มีอัตราดอกเบี้ยร้อยละเจ็ดครึ่งต่อปี การชำระดอกเบี้ย ให้ชำระแก่ผู้มีนามในพันธบัตรเงินกู้ที่ได้จดทะเบียนไว้ หรือตามคำร้องขอของผู้มีนามในพันธบัตรฉบับนั้น โดยให้แบ่งชำระปีละสองงวด คือ ในวันที่ ๑๕ เมษายน และวันที่ ๑๕ ตุลาคม ทุกปี เป็นจำนวนเงินงวดละเท่า ๆมาตรา 7 กันตลอดเวลาที่พันธบัตรยังมีอายุอยู่ แต่การชำระดอกเบี้ยงวดแรกของพันธบัตรแต่ละฉบับซึ่งมีหลายหน่วยให้คำนวณต้นเงินของทุกหน่วยรวมกันตั้งแต่วันที่จำหน่ายพันธบัตรได้จนถึงวันที่ ๑๔ เมษายน พ.ศ. ๒๕๑๕ หรือวันที่ ๑๔ ตุลาคม พ.ศ. ๒๕๑๕ แล้วแต่กรณีมาตรา 8 ข้อ ๘ เมื่อได้รับคำเสนอซื้อพันธบัตรเงินกู้ประเภทนี้พร้อมด้วยได้รับชำระเงินตามราคาพันธบัตรแล้ว ให้ธนาคารแห่งประเทศไทยมอบพันธบัตรและจดทะเบียนพันธบัตรฉบับนั้นไว้มาตรา 9 ข้อ ๙ การโอนกรรมสิทธิ์หรือการจำนำพันธบัตรเงินกู้ประเภทนี้ จะกระทำได้แต่เฉพาะในระหว่างผู้มีสิทธิซื้อพันธบัตรตามข้อ ๓ และจำต้องนำพันธบัตรไปจดทะเบียนการโอนกรรมสิทธิ์หรือการจำนำที่ธนาคารแห่งประเทศไทย การโอนกรรมสิทธิ์จะกระทำในระหว่างระยะเวลาสิบห้าวันก่อนวันเริ่มชำระดอกเบี้ยตามข้อ ๗ มิได้มาตรา 10 ข้อ ๑๐ การชำระต้นเงินกู้ตามพันธบัตรเงินกู้ประเภทนี้จะกระทำได้ต่อเมื่อได้รับคืนพันธบัตรมาตรา 11 ข้อ ๑๑ ผู้มีนามในพันธบัตรเงินกู้ประเภทนี้ ซึ่งมิได้จดทะเบียนจำนำ มีสิทธิขายคืนพันธบัตรนั้นได้ที่ธนาคารแห่งประเทศไทยตามราคาที่ตราไว้ในพันธบัตรนั้น แต่สำหรับพันธบัตรที่มีระยะเวลานับแต่วันที่จำหน่ายในพันธบัตรจนถึงวันขายคืนยังไม่ถึงแปดปี ให้มีอัตราส่วนลด ดังต่อไปนี้มาตรา 11 ระยะเวลานับแต่วันที่จำหน่ายส่วนลดโดยนับแต่วันที่จำหน่าย ในพันธบัตรจนถึงวันขายคืน ในพันธบัตรจนถึงวันขายคืน ไม่ถึง ๖ เดือนร้อยละ ๗.๕๐ ต่อปี ๖ เดือนขึ้นไป แต่ไม่ถึง ๑ ปีร้อยละ ๒.๕๐ ต่อปี ๑ ปี ขึ้นไป แต่ไม่ถึง ๒ ปีร้อยละ ๒.๐๐ ต่อปี ๒ ปี ขึ้นไป แต่ไม่ถึง ๓ ปีร้อยละ ๑.๕๐ ต่อปี ๓ ปี ขึ้นไป แต่ไม่ถึง ๔มาตรา 11 ปีร้อยละ ๑.๒๕ ต่อปี ๔ ปี ขึ้นไป แต่ไม่ถึง ๕ ปีร้อยละ ๑.๐๐ ต่อปี ๕ ปี ขึ้นไป แต่ไม่ถึง ๖ ปีร้อยละ ๐.๗๕ ต่อปี ๖ ปี ขึ้นไป แต่ไม่ถึง ๗ ปีร้อยละ ๐.๕๐ ต่อปี ๗ ปี ขึ้นไป แต่ไม่ถึง ๘ ปีร้อยละ ๐.๒๕ ต่อปี การขายคืนพันธบัตรจะกระทำในระหว่างระยะเวลาสิบห้าวันก่อนวันเริ่มชำระดอกเบี้ยตามข้อ ๗ มิได้มาตรา 11 พันธบัตรที่ขายคืนตามข้อนี้ ให้ถือว่าเป็นพันธบัตรที่ชำระต้นเงินกู้คืนแล้วมาตรา 12 ข้อ ๑๒ ให้ธนาคารแห่งประเทศไทยเป็นผู้จำหน่ายพันธบัตรเงินกู้ประเภทนี้และจัดการอื่น ๆ ที่จำเป็นเพื่อประโยชน์ในการนี้มาตรา 13 ข้อ ๑๓ ให้กำหนดค่าใช้จ่ายและค่าธรรมเนียมในการจัดการเกี่ยวกับพันธบัตรเงินกู้ประเภทนี้ให้แก่ธนาคารแห่งประเทศไทย ดังต่อไปนี้ (๑) ค่าใช้จ่ายในการพิมพ์พันธบัตรและการโฆษณาขายพันธบัตร (๒) ค่าธรรมเนียมในการจัดการเกี่ยวกับพันธบัตรในอัตราร้อยละ ๐.๓ ของราคาพันธบัตรที่จำหน่ายได้ดอกเบี้ยที่ชำระมาตรา 13 และต้นเงินกู้ตามพันธบัตรที่ชำระคืนมาตรา 14 ข้อ ๑๔ การนับเวลาเพื่อคำนวณดอกเบี้ยหรือส่วนลด ถ้ามีเศษของงวดหรือเศษของปีให้คำนวณตามจำนวนวัน และให้ถือว่าปีหนึ่งมีสามร้อยหกสิบห้าวัน ในการคำนวณเงิน ตอนใดมีเศษของหนึ่งสตางค์ให้ปัดทิ้งให้ไว้ ณ วันที่ ๓ ธันวาคม พ.ศ. ๒๕๑๔ บุญมา วงศ์สวรรค์ ปลัดกระทรวงการคลัง ผู้ใช้อำนาจของรัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากรัฐบาลมีความจำเป็นจะต้องกู้เงินมาใช้จ่ายในการบริหารราชการแผ่นดินและตามกฎหมายว่าด้วยวิธีการงบประมาณให้อำนาจกระทรวงการคลังกู้เงินมาจ่ายได้ไม่เกินร้อยละ ๒๐ ของจำนวนเงินงบประมาณรายจ่ายและงบประมาณรายจ่ายเพิ่มเติม ซึ่งในปีงบประมาณ พ.ศ. ๒๕๑๕จะกู้ได้ไม่เกิน ๒๙,๐๐๐ ล้านบาท กระทรวงการคลังได้ออกกฎกระทรวงเพื่อกู้โดยวิธีออกพันธบัตรเงินกู้มาแล้วสี่วาระ คือ วาระที่หนึ่ง ประเภทพันธบัตรเงินกู้ในปีงบประมาณ พ.ศ. ๒๕๑๕ ชนิดดอกเบี้ยร้อยละเจ็ดครึ่ง จำนวนไม่เกินสองร้อยล้านบาท วาระที่สอง ประเภทพันธบัตรเงินกู้ในปีงบประมาณ พ.ศ. ๒๕๑๕ ชนิดดอกเบี้ยร้อยละแปดจำนวนไม่เกินแปดร้อยล้านบาท วาระที่สาม ประเภทพันธบัตรลงทุนในปีงบประมาณ พ.ศ. ๒๕๑๕ ชนิดอายุห้าปี จำนวนไม่เกินหนึ่งพันล้านบาท และวาระที่สี่ ประเภท พันธบัตรลงทุนในปีงบประมาณ พ.ศ. ๒๕๑๕ ชนิดอายุสิบห้าปี จำนวนไม่เกินสามพันเจ็ดร้อยล้านบาท สำหรับในวาระที่ห้านี้สมควรกู้โดยวิธีออกพันธบัตรเงินกู้ประเภทพันธบัตรออมทรัพย์ในปีงบประมาณ พ.ศ. ๒๕๑๕ จำนวนไม่เกินหนึ่งร้อยล้านบาทซึ่งรวมกับที่กู้มาแล้วในวาระที่หนึ่ง วาระที่สอง วาระที่สาม และวาระที่สี่แล้วเท่ากับร้อยละ ๒๐.๐๐ ของงบประมาณรายจ่ายประจำปี จึงจำเป็นต้องออกกฎกระทรวงฉบับนี้